Урачыстае адкрыццё Полацкай езуіцкай акадэміі адбылося 15 чэрвеня 1812 года. Пачалі працаваць тры факультэты. На факультэце моў вывучалі рускую, французскую, нямецкую, лацінскую, грэчаскую, яўрэйскую мовы. На факультэце свабодных мастацтваў выкладалі паэзію, рыторыку, філасофію, логіку і метафізіку, фізіку, хімію, матэматыку, архітэктуру, права і гісторыю. Факультэт багаслоўя рыхтаваў студэнтаў па розных навуках, якія тычацца веры. Для малазабяспечаных навучэнцаў меўся інтэрнат.